Source: https://www.zelovce.sk/www.webyportal.sk/o-firme-kontakt.xhtml?id_menu=0&module_action__293050__id_ci=174467&usfd=1
Timestamp: 2019-10-14 17:55:30+00:00
Document Index: 13439124

Matched Legal Cases: ['§ 39', '§ 39', '§ 5', '§ 61', '§ 120', '§ 68', '§ 61', '§ 61']

Stavebník Obec Želovce v zastúpení starostom obce Ing. Júliusom Makóom CSc., Zdravotnícka č. 255, 991 06 Želovce, IČO: 00 319 716 podal dňa 14.08.2018 na Okresnom úrade Veľký Krtíš, odbore starostlivosti o životné prostredie žiadosť o vydanie povolenia na zmenu vodnej stavby:
„Kanalizácia a COV Želovce“
v rozsahu stavebných objektov:
SO 001 - Hlavné a vedľajšie rady podtlakovej kanalizácie, SO 002 - Podružné rady podtlakovej kanalizácie a DPŠ, SO 003 - Podtlaková stanica (PtS), SO 004 - Čistiareň
ešte pred jej dokončením, umiestnenej na pozemkoch C-KN parcelné čísla 22 (E-KN 672/56, 11/3), 24, 25/1 (E-KN 12), 27, 748 (E-KN 167/2, 168/2, 166/2), 1182, 1183, 1185 (E-KN 1320/4), 1187 (E-KN 672/55, 672/312), 1188/1 (E-KN 1374, 1376), 1189/1, 1189/2, 1189/3, 1190 (E-KN 1372), 1191 (E-KN 1373, 23/1), 1193, 1194 (E-KN 1371, 1360/2, 1360/1), 1195 (E-KN 1370), 1196, 1197 (E-KN 1368), 1198 (E-KN 1369), 1199 (E-KN 50/2, 53, 54, 55/1, 55/2, 56/1, 56/2, 57/1,57/2, 59, 58/1, 58/2, 58/4, 60, 61, 62/2, 62/3), 1200 (E-KN 89, 88, 87, 86, 85, 1320/3, 159/2), 1202 (E-KN 77/3, 1364), 1203 (E-KN 145, 1349/2, 168/2), 1204 (E-KN 1350/2, 1350/1, 158), 1205 (E-KN 1367), 1206 (E-KN 1365), 1207 (E-KN 1366, 97/1, 97/2), 1208, 1209 (E-KN 159/1), 1503, 1503 (E-KN 168/1), 1575/1 (E-KN 1349/1, 169, 1304), 256, 1320/1, 1320/2, 1572/2, 1575/3, 1572/4, 1575/5 v katastrálnom území Želovce (líniová stavba).
Rozhodnutie o umiestnení stavby podľa § 39 a § 39a zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vydalo mesto Veľký Krtíš pod č. spisu: SÚS - 00029/2009 dňa 09.04.2009. Rozhodnutie nadobudlo právoplatnosť dňa 11.05.2009.
Pre stavbu bolo Obvodným úradom životného prostredia vo Veľkom Krtí ši udelené povolenie na uskutočnenie vodnej stavby pod č. j. 2009/00688 zo dňa 16.11.2009, ktorého neoddeliteľnou súčasťou je oprava chýb v písomnom vyhotovení stavebného povolenia pod číslom listu 2009/00688 zo dňa 21.12.2009. Rozhodnutie nadobudlo právoplatnosť dňa 01.12.2009.
Obvodný úrad životného prostredia vo Veľkom Krtíši vydal pod číslom spisu 2012/00013 zo dňa 06.02.2012 rozhodnutie o zmene predmetnej vodnej stavby ešte pred jej dokončením, s termínom ukončenia stavby do 31.12.2015.
Okresný úrad Veľký Krtíš, odbor starostlivosti o životné prostredie vydal pod číslom spisu 2015/006875 zo dňa 09.11.2015 rozhodnutie o zmene predmetnej vodnej stavby ešte pred jej dokončením, s termínom ukončenia stavby do 31.12.2018. Rozhodnutie nadobudlo právoplatnosť dňa 11.12.2015.
Zmena stavby má pozostávať:
- zo zmeny termínu ukončenia vodnej stavby, a to do 31.12.2020, pričom dôvodom pre nedokončenie stavby v stanovenom termíne je nedostatok finančných prostriedkov.
Dňom podania žiadosti o vydanie povolenia na zmenu vodnej stavby ešte pred jej dokončením bolo konanie začaté.
Okresný úrad Veľký Krtíš, odbor starostlivosti o životné prostredie ako príslušný orgán vo veciach štátnej vodnej správy podľa § 5 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a špeciálny stavebný úrad podľa § 61 písm. c) zákona č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej len „vodný zákon“) v spojitosti s ustanovením § 120 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“), v súlade s ustanovení § 68 v spojení s § 61 stavebného zákona
verejnou vyhláškou začatie konania o zmene stavby ešte pred jej dokončením dotknutým orgánom a známym účastníkom konania.
Vzhľadom k tomu, že špeciálnemu stavebnému úradu sú dobre známe pomery staveniska a žiadosť poskytuje dostatočný podklad na posúdenie navrhovanej zmeny vodnej stavby, upúšťa sa v zmysle § 61 ods. 2 stavebného zákona od miestneho zisťovania a ústneho pojednávania.
Účastníci konania môžu svoje námietky uplatniť najneskôr do 7 pracovných dní odo dňa doručenia tohto oznámenia, inak sa na ne neprihliadne.
V rovnakom čase oznámia svoje stanoviská aj dotknuté orgány. Ak dotknutý orgán, ktorý bol vyrozumený o začatí konania, neoznámi v stanovenej lehote alebo predĺženej lehote svoje stanovisko k navrhovanej stavbe alebo zmene, má sa za to, že so stavbou z hľadiska ním sledovaných záujmov súhlasí.
Do podkladov pre vydanie rozhodnutia možno nahliadnuť na Okresnom úrade Veľký Krtíš, odbore starostlivosti o životné prostredie, Nám. A.H. Škultétyho 11, l.posch., č. dv. 8 u pracovníka, ktorý podanie vybavuje.
Ing. Pavel ŠALAMÚN
(148.1 kB)Kanalizacia a COV - Zelovce.pdf
CMS systém (redakčný) systém WEBY PORTÁL, Mestá v okolí obce: Fiľakovo, Krupina, Lučenec, Modrý Kameň, Rimavská Sobota, Veľký Krtíš, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 14.10.2019 19:55:30